stanford-oval/wikipedia huggingface dataset:
อาณาจักรนครศรีธรรมราช
สมัยธนบุรีและรัตนโกสินทร์

หลังการเสียกรุงศรีอยุธยาครั้งที่สองใน พ.ศ. 2310 นครศรีธรรมราชและหัวเมืองขึ้นในคาบสมุทรมลายูได้รับอิสรภาพอีกครั้งในเวลาสั้น ๆ จนกระทั่งสมเด็จพระเจ้ากรุงธนบุรีได้ดำเนินการรวมสยามใน พ.ศ. 2312 จากนั้นในรัชสมัยพระบาทสมเด็จพระพุทธยอดฟ้าจุฬาโลกมหาราช ตำแหน่งของเจ้าผู้ครองเมืองนครศรีธรรมราชลดระดับลงจากผู้ปกครองประเทศราชไปเป็นเจ้าเมืองชั้นเอก และอำนาจเหนือรัฐสุลต่านมลายูตอนบน (รวมถึงปัตตานี) ถูกโอนไปให้แก่เจ้าเมืองสงขลาแทน ในตอนนั้น สมุหกลาโหมเป็นผู้ดูแลนครศรีธรรมราช อย่างไรก็ตาม ใน พ.ศ. 2364 และ 2374 พระบาทสมเด็จพระพุทธเลิศหล้านภาลัยและพระบาทสมเด็จพระนั่งเกล้าเจ้าอยู่หัวมีพระราชกระแสรับสั่งให้เจ้าเมืองนครศรีธรรมราชไปปราบกบฏในรัฐสุลต่านมลายูแห่งไทรบุรี
รวมเข้ากับสยาม

จากการปฏิรูปเทศาภิบาลของสมเด็จพระเจ้าบรมวงศ์เธอ กรมพระยาดำรงราชานุภาพ ในช่วงปลายคริสต์ศตวรรษที่ 19 ตัวอาณาจักรถูกสยามกลืนไปอย่างสมบูรณ์ แล้วมีการจัดตั้งหน่วยการปกครองรูปแบบมณฑลขึ้น โดยมณฑลนครศรีธรรมราชก่อตั้งขึ้นใน พ.ศ. 2439 ครอบคลุมชายฝั่งตะวันออกของคาบสมุทร ได้แก่ เมืองนครศรีธรรมราช เมืองพัทลุง และเมืองสงขลา
อ่านเพิ่ม

Stuart Munro-Hay. Nakhon Sri Thammarat - The Archaeology, History and Legends of a Southern Thai Town. ISBN 974-7534-73-8
ตราปัจจุบันของจังหวัดนครศรีธรรมราชที่มีวงกลมสิบสองเมือง นักษัตร
นักเลงเทวดา

| นักเลงเทวดา |
| --- | --- |
กำกับ: สมบัติ เมทะนี
เขียนบท: พนา ภาณุมาศ
บทภาพยนตร์: ส.อาสนจินดา
อำนวยการสร้าง: กาญจนา เมทะนี
นักแสดงนำ: สมบัติ เมทะนี อรัญญา นามวงศ์ กำธร สุวรรณปิยะศิริ ศศิมา สิงห์ศิริ
กำกับบท: ชวลิต พละเดช
ถ่ายภาพ: นิยม ศรีสุวรรณ
ลำดับภาพ: ชวลิต พละเดช
บริษัทผู้สร้าง: เมทะนีฟิล์ม  
ผู้จัดจำหน่าย: สหโชติฟิล์ม
วันฉาย: 10 มกราคม พ.ศ. 2518
นักเลงเทวดา เป็นภาพยนตร์ไทยแนวบู๊ ตลก ปี 2518 สร้างโดยเมทะนีฟิล์ม จากบทประพันธ์ของ พนา ภาณุมาศ กำกับและนำแสดงโดย สมบัติ เมทะนี ร่วมด้วย อรัญญา นามวงศ์, กำธร สุวรรณปิยะศิริ และศศิมา สิงห์ศิริ เข้าฉายครั้งแรกเมื่อวันที่ 10 มกราคม 2518 ที่โรงภาพยนตร์แมคเคนนา–โรงภาพยนตร์เพชรเอ็มไพร์ ซึ่งภาพยนตร์เรื่องนี้มีความพิเศษคือมีการนำมอเตอร์ไซค์บังคับได้จากระยะไกลมาใช้
ต่อมาในปี 2561 ทางช่อง 3 เอชดี ได้นำนวนิยายและภาพยนตร์เรื่องนี้กลับมาสร้างใหม่ โดยได้ดัดแปลงเนื้อหาให้ร่วมสมัย เพิ่มตัวละคร พร้อมกับเพิ่มสเปเชียลเอฟเฟคและได้เปลี่ยนชื่อเป็น นักสู้เทวดา นำแสดงโดย ปรมะ อิ่มอโนทัย และกัญญ์ณรัณ วงศ์ขจรไกล
นักแสดง

| ตัวละคร | ภาพยนตร์ปี 2518 | ละครโทรทัศน์ปี 2561 |
| --- | --- | --- |
| เท เทวดา/เท ปานทอง/เทวฤทธิ์ เทพราช | สมบัติ เมทะนี | ปรมะ อิ่มอโนทัย |
| หทยา เทพรักษ์ | อรัญญา นามวงศ์ | กัญญ์ณรัณ วงศ์ขจรไกล |
| กรรณ หนองงูเห่า (2518)/ณรงค์ฤทธิ์ (2561) | กำธร สุวรรณปิยะศิริ | นภัสกร มิตรธีรโรจน์ |
| โกสุม | ศศิมา สิงห์ศิริ | พิมพ์พรรณ ชลายนคุปต์ |
| สารวัตรชูเดช | ชูเดช ท.สุวรรณ | ปวิช เวียงนนท์ |
| วันทนีย์ | พิมพ์พรรณ โรจนกสิกิจ | ณิชาวรินทร์ อรุณรุ่งไพศาล |
| สุเทพ เทพรักษ์ | ชุมพร เทพพิทักษ์ | พศิน เรืองวุฒิ |
| กำนันวัฒนา (พ่อของวันทนีย์) | ฑัต เอกฑัต | อธิวัฒน์ สนิทวงศ์ ณ อยุธยา |
| ผู้กองยิ่งยศ (2518)/พันตำรวจโทยิ่งยศ (2561) | สุวิน สว่างรัตน์ | ดิลก ทองวัฒนา |
| วิฑูรย์ เทพรักษ์ (พ่อของสุเทพและหทยา) | ไม่มีนักแสดงมารับบทนี้ | ทนงศักดิ์ ศุภการ |
เทศบาลเมืองมุกดาหาร

บทความนี้เกี่ยวกับเทศบาลเมือง สำหรับความหมายอื่น ดูที่ มุกดาหาร (แก้ความกำกวม)
| เทศบาลเมืองมุกดาหาร |
| --- | --- |
เทศบาลเมือง
เทศบาลเมืองมุกดาหาร มองจากหอแก้วมุกดาหาร
   ตรา
คำขวัญ: พัฒนาโดยยึดคนเป็นศูนย์กลาง เตรียมโครงสร้างพื้นฐานให้พร้อม จัดสิ่งแวดล้อมเมืองน่าอยู่ มุ่งเศรษฐกิจแบบยั่งยืน ฟื้นฟูองค์เครือข่ายชุมชนให้เข้มแข็ง ส่งเสริมแหล่งท่องเที่ยวและวัฒนธรรม ก้าวนำระบบการบริหารและการเมือง
ทม.มุกดาหารที่ตั้งของเทศบาลเมืองมุกดาหารแสดงแผนที่จังหวัดมุกดาหารทม.มุกดาหารทม.มุกดาหาร (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือทม.มุกดาหารทม.มุกดาหาร (ประเทศไทย)แสดงแผนที่ประเทศไทย
พิกัด: 16°32′35″N 104°43′22″E﻿ / ﻿16.54306°N 104.72278°E﻿ / 16.54306; 104.72278
ประเทศ:  ไทย
จังหวัด: มุกดาหาร
อำเภอ: เมืองมุกดาหาร
จัดตั้ง: พ.ศ. 2498 (สุขาภิบาลมุกดาหาร)   พ.ศ. 2526 (ทม.มุกดาหาร)
การปกครอง
 • นายกเทศมนตรี: สุวรรณี ตั้งปณิธานนท์
พื้นที่
 • ทั้งหมด: 35.55 ตร.กม. (13.73 ตร.ไมล์)
ความสูง: 145 เมตร (476 ฟุต)
ประชากร (2560)
 • ทั้งหมด: 33,696 คน
 • ความหนาแน่น: 947.85 คน/ตร.กม. (2,454.9 คน/ตร.ไมล์)
รหัส อปท.: 04490102
ทางหลวง:    
ที่อยู่ สำนักงาน: 80 ถนนสองนางสถิตย์ ตำบลมุกดาหาร อำเภอเมืองมุกดาหาร จังหวัดมุกดาหาร 49000
โทรศัพท์: 0 4261 1227
โทรสาร: 0 4261 1971
เว็บไซต์: www.muangmuk.go.th
 ส่วนหนึ่งของสารานุกรมประเทศไทย
เทศบาลเมืองมุกดาหาร เป็นเทศบาลเมืองแห่งหนึ่งที่ตั้งอยู่ในอำเภอเมืองมุกดาหาร จังหวัดมุกดาหาร ได้รับยกฐานะมาจากเทศบาลตำบลมุกดาหาร มีเขตรับผิดชอบ ได้แก่ ตำบลศรีบุญเรืองทั้งตำบล และ บางส่วนของตำบลมุกดาหาร
ประวัติ

ในปี พ.ศ. 2450 ได้มีการปรับปรุงการปกครองในมณฑลอุดร เป็นจังหวัด จึงถูกยุบลงเป็น อำเภอมุกดาหาร ขึ้นตรงกับ จังหวัดนครพนม และในปี พ.ศ. 2525 จึงได้มีพระราชบัญญัติ จัดตั้งจังหวัดมุกดาหารขึ้น เพื่อป้องกันปัญหาการบุกรุก และขยายอิทธิพล ของระบบสังคมนิยม ของค่าสังคมนิยมในลาว ซึ่งได้เปลี่ยนการ ปกครองจาก ระบบประชาธิปไตย เป็นสังคมนิยม ตั้งแต่ปลายปี พ.ศ. 2518 ทำให้ชุมชนสุขาภิบาลมุกดาหาร ได้รับการยกฐานะ เป็นเทศบาลเมือง ตามการจัดตั้ง จังหวัดมุกดาหาร เมื่อวันที่ 21 เมษายน 2526 (ประกาศใน ราชกิจจานุเบกษา เล่มที่ 100 หน้า 63 ลงวันที่ 21 เมษายน 2526) นายกเทศมนตรีคนแรก คือ นายนิรันดร์ ยิ่งอรุณธรรม เข้าดำรงตำแหน่ง เมื่อวันที่ 21 เมษายน 2526
ภูมิศาสตร์ > อาณาเขต

เทศบาลเมืองมุกดาหารมีอาณาเขตติดต่อกับองค์กรปกครองส่วนท้องถิ่นข้างเคียง ดังนี้
ทิศเหนือ ติดต่อกับเขตเทศบาลตำบลบางทรายใหญ่
ทิศใต้ ติดต่อกับเขตเทศบาลตำบลนาสีนวน และเทศบาลตำบลคำอาฮวน
ทิศตะวันออก จรดแม่น้ำโขง
ทิศตะวันตก ติดต่อกับเขตเทศบาลตำบลมุก
ภูมิศาสตร์ > ภูมิอากาศ

ฤดูร้อน (กุมภาพันธ์-พฤษภาคม)
ฤดูฝน (พฤษภาคม-ตุลาคม)
ฤดูหนาว (ตุลาคม-กุมภาพันธ์)
การปกครอง

เทศบาลเมืองมุกดาหารได้ครอบคลุมพื้นที่ 2 ตำบลของอำเภอเมืองมุกดาหาร (ตามกฎหมายลักษณะการปกครองท้องที่) ได้แก่ ตำบลศรีบุญเรือง รวมทั้งตำบลมุกดาหารบางส่วน รวมเนื้อที่ปัจจุบัน 35.55 ตารางกิโลเมตร ประกอบด้วย 34 ชุมชน ดังนี้
| 0 | 1 | 2 |
| --- | --- | --- |
|  เขตที่ 1 ชุมชนนาโปน้อย  ชุมชนนาโปกลาง  ชุมชนนาโปใหญ่  ชุมชนโคกสุวรรณ  ชุมชนอรุณรังษี  ชุมชนตาดแคน 1  ชุมชนตาดแคน 2  ชุมชนตาดแคน 3  ชุมชนศรีมงคลเหนือ  ชุมชนร่วมพัฒนาศรีมงคล  ชุมชนศรีมุกดาหาร 1 |  เขตที่ 2 ชุมชนแก้วกินรี  ชุมชนศรีมงคลยอดแก้ว  ชุมชนเมืองใหม่ 1  ชุมชนเมืองใหม่ 2  ชุมชนศรีมุกดาหาร 2  ชุมชนศรีพัฒนา 1  ชุมชนศรีพัฒนา 2  ชุมชนศรีประเสริฐ  ชุมชนสามัคคีธรรม  ชุมชนหลังศูนย์ราชการ |  เขตที่ 3 ชุมชนดอนมุกดา  ชุมชนอนุรักษ์บำรุง  ชุมชนเขามโนรมย์  ชุมชนคำภูเงิน  ชุมชนหินเรือ  ชุมชนศรีบุญเรือง 1  ชุมชนศรีบุญเรื่อง 2  ชุมชนศรีสุมังค์  ชุมชนคำหอย  ชุมชนคำสายทอง  ชุมชนศรีปทุม  ชุมชนค่ายลูกเสือ  ชุมชนแก่นศิลานาลมโชย   |
การขนส่ง > ทางหลวงแผ่นดิน

ทางหลวงแผ่นดินหมายเลข 12
ทางหลวงแผ่นดินหมายเลข 212
การขนส่ง > สถานีขนส่ง

สถานีขนส่งผู้โดยสารจังหวัดมุกดาหาร
การขนส่ง > จุดผ่านแดน

จุดผ่านแดนถาวร ท่าเรือเทศบาลเมืองมุกดาหาร ระหว่างอำเภอเมืองมุกดาหารและนครไกสอน พมวิหาน แขวงสุวรรณเขต
สถานที่สำคัญ

หอแก้วมุกดาหาร
วัดศรีมงคลใต้
หอเจ้าแม่สองนางพี่น้อง
ศาลเจ้าพ่อเจ้าฟ้ามุงเมือง
วัดศรีบุญเรือง
ตลาดอินโดจีน (ถนนคนเดินตลาดอินโดจีน)
ตลาดราตรี
การศึกษา

วิทยาลัยเทคโนโลยีมุกดาหาร
วิทยาลัยเทคโนโลยีบริหารธุรกิจรักไทย มุกดาหาร
| --- | --- |
 โรงเรียนในสังกัดเทศบาลเมืองมุกดาหาร โรงเรียนเทศบาล ๑ (ทีโอเอวิทยา)  โรงเรียนเทศบาล ๒ (วัดนิรมิตร) โรงเรียนประถม สพป.มห. โรงเรียนอนุบาลมุกดาหาร  โรงเรียนเมืองใหม่  โรงเรียนมุกดาลัย โรงเรียนมัธยม สพม.มห. โรงเรียนนวมินทราชูทิศ อีสาน  โรงเรียนมุกดาหาร:  โรงเรียนเอกชน โรงเรียนเซนต์ยอแซฟมุกดาหาร  โรงเรียนท่านพระสารีบุตร
แหล่งข้อมูลอื่น

เว็บไซต์เทศบาลเมืองมุกดาหาร
| ด ค กองค์กรปกครองส่วนท้องถิ่นระดับล่างในจังหวัดมุกดาหาร |
| --- | --- | --- |
| เทศบาลเมือง |  มุกดาหาร  |  |
| เทศบาลตำบล |  กกตูม  คำชะอี  คำป่าหลาย  คำอาฮวน  ชะโนด  ดงมอน  ดงเย็น  ดงหลวง  ดอนตาล  ดอนตาลผาสุก  นาสีนวน  นาโสก  นิคมคำสร้อย  บางทรายใหญ่  บ้านแก้ง  บ้านเป้า  ผึ่งแดด  โพนทราย  ภูวง  มุก  ร่มเกล้า  หนองแคน  หนองสูงเหนือ  หว้านใหญ่  |  |
| องค์การบริหารส่วนตำบล |  กกแดง  กุดแข้  คำชะอี  คำบก  ชะโนดน้อย  โชคชัย  นากอก  นาสะเม็ง  นาอุดม  น้ำเที่ยง  นิคมคำสร้อย  โนนยาง  บางทรายน้อย  บ้านค้อ  บ้านโคก  บ้านซ่ง  บ้านบาก  บ้านเหล่า  ป่งขามดงหมู  ป่าไร่  พังแดง  โพธิ์ไทร  โพนงาม  หนองบัว  หนองแวง  หนองสูงใต้  หนองเอี่ยน  เหล่าสร้างถ่อ  เหล่าหมี  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางคูรัด  บางคูวัด  บางมูลนาก  บางแม่นาง  บางระจัน  บางรักพัฒนา  บางเลน  บางศรีเมือง  บางใหญ่  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  เสาธงหิน  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
25 ตุลาคม

วันที่ 25 ตุลาคม เป็นวันที่ 298 ของปี (วันที่ 299 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 67 วันในปีนั้น
เหตุการณ์

พ.ศ. 2303 (ค.ศ. 1760) -
พระเจ้าจอร์จที่ 2 แห่งบริเตนใหญ่ เสด็จสวรรคต
พระเจ้าจอร์จที่ 3 แห่งสหราชอาณาจักร เสด็จขึ้นครองราชย์
พ.ศ. 2473 (ค.ศ. 1930) - พระบาทสมเด็จพระปกเกล้าเจ้าอยู่หัวเสด็จพระราชดำเนินพระราชทานปริญญาบัตรแก่เวชชบัณฑิตของ จุฬาลงกรณ์มหาวิทยาลัย ซึ่งเป็นพิธีพระราชทานปริญญาบัตร ครั้งแรกในกรุงสยาม
พ.ศ. 2505 (ค.ศ. 1962) - พายุไต้ฝุ่นแฮร์เรียตซึ่งก่อตัวในอ่าวไทย เคลื่อนเข้าถล่มแหลมตะลุมพุก จังหวัดนครศรีธรรมราช
พ.ศ. 2510 (ค.ศ. 1967) - โอนคณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์ ไปอยู่ในสังกัดจุฬาลงกรณ์มหาวิทยาลัย และเปลี่ยนชื่อเป็น "คณะแพทยศาสตร์ จุฬาลงกรณ์มหาวิทยาลัย"
พ.ศ. 2514 (ค.ศ. 1971) - สาธารณรัฐประชาชนจีนเข้าเป็นตัวแทนของชาวจีนในสหประชาชาติ แทนที่สาธารณรัฐจีน
พ.ศ. 2526 (ค.ศ. 1983) - สหรัฐอเมริกาและชาติพันธมิตรในทะเลแคริบเบียนได้แก่ จาไมกา และ บาร์แบดอส เปิดยุทธการ Urgent Fury เริ่มเข้าเข้ารุกรานประเทศเกรเนดา ซึ่งเป็นเวลา 6 วัน หลังจากเกิดรัฐประหารนำโดยเบอร์นาร์ด คอร์ดและวันนี้ยังเป็นวันหยุดราชการ ในวันขอบคุณพระเจ้าในประเทศเกรนาดาอีกด้วย การรุกรานนี้ถูกประณามโดยสหประชาชาติ แคนาดา อังกฤษ ทรินิแดด แอนด์ โทแบโก
พ.ศ. 2528 (ค.ศ. 1985) - สายการบินเอมิเรตส์แอร์ไลน์ เปิดให้บริการเป็นครั้งแรก
พ.ศ. 2544 (ค.ศ. 2001) - ไมโครซอฟท์วางจำหน่ายระบบปฏิบัติการชื่อวินโดวส์เอกซ์พี
พ.ศ. 2544 (ค.ศ. 2001) -  เกิดเหตุการณ์คลังเก็บวัตถุระเบิดของแผนกที่ 5 กองคลังแสง กรมสรรพาวุธทหารบก ระเบิด ที่อำเภอปากช่อง จังหวัดนครราชสีมา ทำให้มีผู้เสียชีวิต 17 คน บาดเจ็บ 94 คน
พ.ศ. 2547 (ค.ศ. 2004) - ความไม่สงบในภาคใต้ของประเทศไทย: เกิดเหตุปะทะกันระหว่างเจ้าหน้าที่กับผู้ชุมนุมหลายร้อยคน หน้า สภ.อ.ตากใบ ตำบลตากใบ อำเภอตากใบ จังหวัดนราธิวาส หลังสลายการชุมนุมแล้ว มีผู้เสียชีวิต เป็นจำนวนมาก และเจ้าหน้าที่ได้ส่งผู้ชุมนุมจำนวนมากขึ้นรถบรรทุก หลังจากนั้นพบว่ามีผู้ชุมนุมอีก 78 คน เสียชีวิตบนรถเนื่องจากขาดอากาศหายใจ
พ.ศ. 2566 (ค.ศ. 2023) - รายการ แฟนด้อมพันธุ์แท้ ออกอากาศเป็นตอนแรก
วันเกิด

พ.ศ. 2368 (ค.ศ. 1825) - โยฮันน์ สเตราส์ จูเนียร์ คีตกวีชาวออสเตรีย (ถึงแก่กรรม 3 มิถุนายน พ.ศ. 2442)
พ.ศ. 2397 (ค.ศ. 1854) - พระเจ้าบรมวงศ์เธอ พระองค์เจ้าพักตร์พิมลพรรณ (สิ้นพระชนม์ 18 ตุลาคม พ.ศ. 2449)
พ.ศ. 2399 (ค.ศ. 1856) - หลุยส์ ที. ลีโอโนเวนส์ นักธุรกิจชาวอังกฤษ (ถึงแก่กรรม 17 กุมภาพันธ์ พ.ศ. 2462)
พ.ศ. 2424 (ค.ศ. 1881) - ปาโบล ปีกัสโซ จิตรกรชาวสเปน (ถึงแก่กรรม 8 เมษายน พ.ศ. 2516)
พ.ศ. 2446 (ค.ศ. 1903) - ละเอียด พิบูลสงคราม ภริยานายกรัฐมนตรีไทย (ถึงแก่กรรม 3 พฤษภาคม พ.ศ. 2527)
พ.ศ. 2464 (ค.ศ. 1921) - สมเด็จพระราชาธิบดีมีไฮที่ 1 แห่งโรมาเนีย (สวรรคต 5 ธันวาคม พ.ศ. 2560)
พ.ศ. 2471 (ค.ศ. 1928) - เปาลู เมงจิส ดา รอชา สถาปนิกชาวบราซิล (เสียชีวิต 23 พฤษภาคม พ.ศ. 2564)
พ.ศ. 2475 (ค.ศ. 1932) - เปลื้อง ฉายรัศมี ศิลปินแห่งชาติ (ถึงแก่กรรม 2 ธันวาคม พ.ศ. 2550)
พ.ศ. 2480 (ค.ศ. 1937) - วิล์ฟ แมคกินเนส อดีตนักฟุตบอลและผู้จัดการทีมอังกฤษ
พ.ศ. 2484 (ค.ศ. 1941) -
เฮเลน เรดดี นักร้อง นักแต่งเพลง ชาวออสเตรเลีย/อเมริกัน
จีรนันทน์ เศวตนันทน์ นางสาวไทย พ.ศ. 2508
พ.ศ. 2492 (ค.ศ. 1949) - เทพ โพธิ์งาม นักแสดงตลกชาวไทย
พ.ศ. 2505 (ค.ศ. 1962) - อัญชะลี ไพรีรัก สื่อมวลชนอิสระ
พ.ศ. 2509 (ค.ศ. 1966) - ราตรี วิทวัส นักแสดงชาวไทย
พ.ศ. 2511 (ค.ศ. 1968) - ปิยะ เศวตพิกุล นักแสดง พิธีกร ผู้จัดละครชาวไทย
พ.ศ. 2512 (ค.ศ. 1969) -
จักรกฤษณ์ อำมรัตน์ นักแสดงชาวไทย
โอเลก ซาเลนโก อดีตนักฟุตบอลชาวรัสเซีย
พ.ศ. 2514 (ค.ศ. 1971) - จอฟฟรี่ย์ พรหมมายนต์ อดีตนักฟุตบอลอาชีพไทย
พ.ศ. 2515 (ค.ศ. 1972) - ณัฏฐา โกมลวาทิน ผู้ประกาศข่าวและบรรณาธิการข่าวชาวไทย
พ.ศ. 2517 (ค.ศ. 1974) - เอกภพ จันทรังษี นักร้องชาวไทย
พ.ศ. 2520 (ค.ศ. 1977) - ศกุนตลา เทียนไพโรจน์ นักแสดง พิธีกร และดีเจชาวไทย
พ.ศ. 2523 (ค.ศ. 1980) - ศรีสุภางค์ ธรรมาวุธ ผู้ประกาศข่าวชาวไทย
พ.ศ. 2524 (ค.ศ. 1981) - ฌอน ไรท์-ฟิลลิปส์ นักฟุตบอลชาวอังกฤษ
พ.ศ. 2524 (ค.ศ. 1981) - แจ๊ค ไรเดอร์ นักแสดง พิธีกร และดีเจชาวไทย
พ.ศ. 2527 (ค.ศ. 1984) -
เคที เพร์รี นักร้อง นักแต่งเพลง และนักแสดงชาวอเมริกัน
อิบัน รามิส นักฟุตบอลชาวสเปน
พ.ศ. 2528 (ค.ศ. 1985) -
ซิเอรา นักร้อง นักแต่งเพลง นักเต้น และนักแสดงชาวอเมริกัน
รีแอนน์ เอฟวันส์ นักสนุกเกอร์อาชีพชาวอังกฤษ
พ.ศ. 2529 (ค.ศ. 1986) - ศกลรัตน์ วรอุไร นักร้องชาวไทย
พ.ศ. 2537 (ค.ศ. 1994) - ธีระพล เยาะเย้ย นักฟุตบอลชาวไทย
พ.ศ. 2538 (ค.ศ. 1995) - ภูวพัฒ ธรรมอนุชา นักแสดงชาวไทย
พ.ศ. 2539 (ค.ศ. 1996) - กษิดิ์เดช ปลูกผล นักแสดงชาวไทย
พ.ศ. 2540 (ค.ศ. 1997) - เฟเดรีโก กีเอซา นักฟุตบอลอาชีพชาวอิตาลี
พ.ศ. 2541 (ค.ศ.1998) -  อี มินโฮ (ลีโนว) ศิลปินชาวเกาหลีใต้วงสเตรย์คิดส์
พ.ศ. 2543 (ค.ศ. 2000) - พัทธดนย์ เกลี้ยงจันทร์ อดีตนักแสดงเด็กชาวไทย ผู้เข้าแข่งขันควิชโชว์ เกมทศกัณฐ์เด็ก 200 หน้า คนแรกของรายการ
พ.ศ. 2544 (ค.ศ. 2001) - เจ้าหญิงเอลีซาแบ็ต ดัชเชสแห่งบราบันต์ มกุฎราชกุมารีแห่งประเทศเบลเยียม
วันถึงแก่กรรม

พ.ศ. 2303 (ค.ศ. 1760) - พระเจ้าจอร์จที่ 2 แห่งบริเตนใหญ่ (พระราชสมภพ 30 ตุลาคม พ.ศ. 2226)
พ.ศ. 2422 (ค.ศ. 1899) - กรันต์ อัลเลน นักประพันธ์ชาวแคนาดา (เกิด 24 กุมภาพันธ์ พ.ศ. 2391)
พ.ศ. 2498 (ค.ศ. 1955) - ซาดาโกะ ซาซากิ เหยื่อชาวญี่ปุ่นในเหตุระเบิดนิวเคลียร์ในฮิโรชิมา (เกิด 7 มกราคม พ.ศ. 2486)
พ.ศ. 2545 (ค.ศ. 2002) - ริชาร์ด แฮร์ริส นักแสดงชาวไอริช (เกิด 1 ตุลาคม พ.ศ. 2473)
พ.ศ. 2551 (ค.ศ. 2008) - พยอม สีนะวัฒน์ ศิลปินแห่งชาติสาขาทัศนศิลป์ (ศิลปะงานผ้า) (เกิด 3 กุมภาพันธ์ พ.ศ. 2452)
วันสำคัญและวันหยุดเทศกาล

วันรัฐธรรมนูญ (ประเทศลิทัวเนีย)
วันขอบคุณพระเจ้า (ประเทศเกรเนดา)
วันกองทัพ (ประเทศโรมาเนีย)
วันสาธารณรัฐ (ประเทศคาซัคสถาน)
แหล่งข้อมูลอื่น

BBC: On This Day
Today in History: October 25 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
10 ยอดแสบ

| 10 ยอดแสบ |
| --- | --- |
กำกับ: ฉัตรเทพ
เขียนบท: พลายมลิวัลย์
บทภาพยนตร์: สุภาว์ เทวกุล
อำนวยการสร้าง: เกียรติ เอี่ยมพึ่งพร
นักแสดงนำ: สมบัติ เมทะนี อรัญญา นามวงศ์ สรพงศ์ ชาตรี
บริษัทผู้สร้าง: ไฟว์สตาร์โปรดักชั่น 
ผู้จัดจำหน่าย: ไฟว์สตาร์โปรดักชั่น
วันฉาย: 22 กรกฎาคม พ.ศ. 2521
ประเทศ: ไทย
ภาษา: ไทย
10 ยอดแสบ เป็นภาพยนตร์ไทยแนวโลดโผนที่สร้างและจัดจำหน่ายโดยไฟว์สตาร์โปรดักชั่น ฉัตรเทพ กำกับการแสดง พลายมลิวัลย์ บทประพันธ์และสุภาว์ เทวกุล เขียนบทภาพยนตร์ ออกฉายครั้งแรกเมื่อวันที่ 22 กรกฎาคม พ.ศ. 2521 นำแสดงโดย สมบัติ เมทะนี, สรพงศ์ ชาตรี, อรัญญา นามวงศ์, มานพ อัศวเทพ, ล้อต๊อก, อุเทน บุญยงค์, สายัณห์ จันทรวิบูลย์, จิระศักดิ์ อิศรางกูร ณ อยุธยา, ภิญโญ ปานนุ้ย, ต่อลาภ กำพุสิริ, กฤษณะ อำนวยพร, สมศักดิ์ ชัยสงคราม, ถวัลย์ คีรีวัต
นักแสดง

สมบัติ เมทะนี รับบท ธง
อรัญญา นามวงศ์ รับบท นิตยา
สรพงศ์ ชาตรี รับบท พรเทพ
อุเทน บุญยงค์ รับบท ปรีชา
มานพ อัศวเทพ รับบท ตะวัน
จิระศักดิ์ อิศรางกูร ณ อยุธยา รับบท แอ๊ด
ภิญโญ ปานนุ้ย รับบท โย
สายัณห์ จันทรวิบูลย์ รับบท โรจน์
สมศักดิ์ ชัยสงคราม รับบท หาญ ยอดเสือ
กฤษณะ อำนวยพร รับบท พรหม สี่หน้า
ต่อลาภ กำพุสิริ รับบท ศรี
นักแสดง > นักแสดงรับเชิญ

ถวัลย์ คีรีวัต รับบท เสี่ยเม้ง
นาฑี บุนนาค รับบท เมืองอินทร์
มิส เมลานี รับบท เมลานี
ดาวพระเสาร์ (ภาพยนตร์ปี พ.ศ. 2513)

สำหรับภาพยนตร์ชื่อเดียวกันและเนื้อหาเดียวกัน ดูที่ ดาวพระเสาร์ (ภาพยนตร์ปี พ.ศ. 2525)
| ดาวพระเสาร์ |
| --- | --- |
กำกับ: เชษฐ ชัยชนะ
สร้างจาก: ดาวพระเสาร์ ของ เสนีย์ บุษปะเกศ
อำนวยการสร้าง: สุรีย์ พุกกะเวส
นักแสดงนำ: สมบัติ เมทะนี อรัญญา นามวงศ์ รุจน์ รณภพ
ถ่ายภาพ: วิเชียร วีระโชติ ธีระ แอคะรัตน์
บริษัทผู้สร้าง: ชมพูนุชภาพยนตร์  
วันฉาย: 8 พฤษภาคม 2513 (2513-05-08)
ประเทศ: ไทย
ภาษา: ไทย
ดาวพระเสาร์ เป็นภาพยนตร์ไทยแนวโลดโผน จินตนิยม ขนาด 16 มม. พากย์สด ปี 2513 ที่สร้างจากบทประพันธ์ชื่อเดียวกันของเสนีย์ บุษปะเกศ จากการกำกับของเชษฐ ชัยชนะ นำแสดงโดยสมบัติ เมทะนี, อรัญญา นามวงศ์ และรุจน์ รณภพ เข้าฉายครั้งแรกเมื่อวันที่ 8 พฤษภาคม พ.ศ. 2513 ที่โรงภาพยนตร์เอ็มไพร์
ต่อมาในปี พ.ศ. 2525 ดามพ์ ดัสกร ดาวร้ายชื่อดังได้นำภาพยนตร์เรื่องนี้กลับมาสร้างใหม่อีกครั้ง นำแสดงโดยสรพงศ์ ชาตรี, ทูน หิรัญทรัพย์ และจารุณี สุขสวัสดิ์
เนื้อเรื่อง

ดาวพระเสาร์ เรื่องราวของ คฑาหัสต์ ชัชวาล (สมบัติ เมทะนี) ชายหนุ่มลูกเศรษฐีที่พเนจรออกเดินทางมาหาเพื่อนที่ลพบุรีเพราะผิดหวังในความรักจากผู้หญิงชื่อ สนฉัตร ที่เดี๋ยวนี้กลายมาเป็นแม่เลี้ยงของเขา ทำให้เขาได้พบกับ อุทัย ธานี (รุจน์ รณภพ) ชายหนุ่มลูกเศรษฐีเช่นเดียวกันที่กำลังเดินทางไปลพบุรีเพื่อชิงตัว แตง ร่มใบ (อรัญญา นามวงศ์) หญิงสาวคนรักลูกสาวของ กำนันยอด ธงไทย (ถวัลย์ คีรีวัต) ที่กำลังจะเข้าพิธีแต่งงานกับ สิงห์ มโนรมย์ นักเลงใหญ่ผู้มีอิทธิพลจากชัยนาท เพราะผู้ใหญ่ฝั่งอุทัย ธานีและแตง ร่มใบ ไม่ถูกกัน คฑาหัสต์จึงอาสาช่วยอุทัยพาตัวแตง ร่มใบ หนีออกมาจนเกิดเรื่องราวชุลมุนตามมา
นักแสดง

| ตัวละคร | นักแสดง |
| --- | --- |
คฑาหัสต์ ชัชวาล: สมบัติ เมทะนี
แตง ร่มใบ: อรัญญา นามวงศ์
อุทัย ธานี: รุจน์ รณภพ
สัตว์

| สัตว์ ช่วงเวลาที่มีชีวิตอยู่: กลางยุคไครโอเจเนียน–ปัจจุบัน, 665–0Ma     ฟา>     โพรเทอโรโซอิก     อาร์เคียน  เฮด.      |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
เคลด:: อะมอร์เฟีย Amorphea
เคลด:: โอบาซัว Obazoa
ไม่ได้จัดลำดับ:: โอพิสโธคอนตา Opisthokonta
ไม่ได้จัดลำดับ:: โฮโลซัว Holozoa
ไม่ได้จัดลำดับ:: ไฟโลซัว Filozoa
อาณาจักร:: สัตว์ Animalia Linnaeus, 1758

Subdivisions
 ไบลาทีเรีย (~30 phyla)  ไนดาเรีย  ทีโนฟอรา  พลาโคซัว  ฟองน้ำ
ชื่อพ้อง
 Metazoa Haeckel 1874  Choanoblastaea Nielsen 2008  Gastrobionta Rothm. 1948  Zooaea Barkley 1939  Euanimalia Barkley 1939
สัตว์ (อังกฤษ: animal) เป็นสิ่งมีชีวิตยูแคริโอตหลายเซลล์ที่ประกอบกันขึ้นเป็นอาณาจักรสัตว์ (Animalia) สัตว์เกือบทั้งหมดบริโภคอินทรียวัตถุ หายใจด้วยออกซิเจน สามารถเคลื่อนไหวได้เอง สามารถสืบพันธุ์แบบอาศัยเพศได้ และเติบโตจากเซลล์ทรงกลมกลวงในช่วงการเกิดเอ็มบริโอ มีสปีชีส์สัตว์ที่ยังมีชีวิตอยู่มากกว่า 1.5 ล้านสปีชีส์ที่ได้รับการบรรยายลักษณะแล้ว ประมาณ 1 ล้านในจำนวนนี้เป็นแมลง แต่ก็มีการประมาณจำนวนสปีชีส์ของสัตว์ทั้งหมดที่ 7 ล้านสปีชีส์ สัตว์มีขนาดได้ตั้งแต่ 8.5 ไมโครเมตรไปจนถึง 33.6 เมตร (110 ฟุต) สัตว์มีปฏิสัมพันธ์ที่ซับซ้อนต่อสัตว์อื่นและสภาพแวดล้อม ทำให้เกิดเป็นสายใยอาหารที่สลับซับซ้อนได้ อาณาจักร Animalia รวมมนุษย์ไปด้วย แต่คำว่า "สัตว์" โดยทั่วไปนั้นมักหมายถึงสัตว์อื่นที่ไม่ใช่มนุษย์ การศึกษาสัตว์ที่ไม่ใช่มนุษย์นั้นเรียกว่าสัตววิทยา
สปีชีส์สัตว์ที่ยังมีชีวิตอยู่ส่วนมากอยู่ในกลุ่มไบลาทีเรีย ซึ่งเป็นเคลดที่แผนกายของสมาชิกมีสมมาตรด้านข้าง ไบลาทีเรียประกอบด้วยสัตว์จำพวกโพรโทสโทเมีย อันประกอบด้วยสัตว์ไม่มีกระดูกสันหลังหลายกลุ่ม เช่น นีมาโทดา สัตว์ขาปล้อง หนอนตัวแบน มอลลัสกา เป็นต้น และสัตว์จำพวกดิวเทอโรสโทเมีย อันประกอบไปด้วยอิคีเนอเดอร์เมอเทอและสัตว์มีแกนสันหลังที่รวมสัตว์มีกระดูกสันหลังด้วย สิ่งมีชีวิตที่จัดว่าเป็นสัตว์ยุคแรกนั้นปรากฏขึ้นครั้งแรกในกลุ่มสิ่งมีชีวิตยุคอีดีแครัน (Edicaran biota) แห่งพรีแคมเบรียนตอนปลาย ไฟลัมของสัตว์ยุคปัจจุบันจำนวนมากมีซากดึกดำบรรพ์ระบุว่าเคยเป็นสปีชีส์น้ำมาก่อนในช่วงการระเบิดยุคแคมเบรียน เริ่มต้นขึ้นเมื่อประมาณ 542 ล้านปีก่อน มีการพบกลุ่มยีนจำนวน 6,331 กลุ่มที่ปรากฏร่วมกันในสัตว์ที่ยังมีชีวิตอยู่ทั้งหมด ลักษณะดังกล่าวอาจเกิดขึ้นจากบรรพบุรุษร่วมกันของสัตว์ที่มีชีวิตอยู่เมื่อ 650 ล้านปีก่อน
ในอดีต อริสโตเติลจำแนกสัตว์ออกเป็นสองกลุ่ม คือ กลุ่มที่มีเลือดและไม่มีเลือด คาร์ล ลินเนียสสร้างการจำแนกสิ่งมีชีวิตอย่างเป็นลำดับเป็นครั้งแรกในปี พ.ศ. 2301 ด้วยผลงาน Systema Naturae ของเขา ซึ่งต่อมาฌ็อง-บาติส ลามาร์กขยายเพิ่มเป็น 14 ไฟลัมในปี พ.ศ. 2352 ในปี พ.ศ. 2417 แอ็นสท์ แฮเคิลแบ่งอาณาจักรสัตว์ออกเป็นเมทาซัวหลายเซลล์ (พ้องกับ Animalia) และโพรโทซัว อันเป็นสิ่งมีชีวิตเซลล์เดียวที่ไม่ได้รับการพิจารณาว่าเป็นสัตว์อีกต่อไป ในยุคปัจจุบัน การจำแนกประเภทของสัตว์ขึ้นอยู่กับวิธีการขั้นสูง เช่น วิวัฒนาการชาติพันธุ์เชิงโมเลกุล (Molecular phylogenetics) ซึ่งสามารถแสดงความสัมพันธ์เชิงวิวัฒนาการระหว่างสัตว์แต่ละชนิดได้อย่างดี
มนุษย์นำสัตว์มาใช้ประโยชน์ในหลากหลายด้าน เช่น นำมาบริโภคเป็นอาหาร (รวมทั้งเนื้อสัตว์ นม และไข่) นำมาใช้เป็นวัสดุ (เช่น หนังสัตว์ ขนสัตว์ เป็นต้น) และนำมาเป็นสัตว์เลี้ยงสำหรับขนส่งหรือใช้แรงงาน เป็นต้น มนุษย์นำสุนัขมาใช้ในการล่าสัตว์ขณะที่มีสัตว์บกและสัตว์น้ำจำนวนมากถูกล่าเป็นกีฬา สัตว์ที่ไม่ใช่มนุษย์ปรากฏในงานศิลปะตั้งแต่ยุคเริ่มแรกของมนุษย์ และยังปรากฏในปรัมปราวิทยาและศาสนาด้วย
รากศัพท์

คำว่า "สัตว์" มีรากศัพท์มาจากภาษาสันสกฤตว่า सत्त्व (สตฺตฺว) แปลว่าความเป็น
คำว่า "animal" ในภาษาอังกฤษมีรากศัพท์มาจากภาษาละตินว่า animalis แปลว่ามีลมหายใจ มีวิญญาณ หรือสิ่งมีชีวิต ส่วนนิยามในทางชีววิทยานั้นหมายถึงทุกสมาชิกในอาณาจักร Animalia แต่เมื่อใช้โดยทั่วไป คำว่า "สัตว์" บางครั้งหมายถึงแค่สัตว์อื่นที่ไม่ใช่มนุษย์ อันเป็นผลมาจากแนวคิดมนุษย์เป็นศูนย์กลาง
ลักษณะ

สัตว์มีลักษณะหลายประการที่จำแนกชัดเจนจากสิ่งมีชีวิตอื่น สัตว์เป็นสิ่งมีชีวิตยูแคริโอตและหลายเซลล์ ต่างจากแบคทีเรียที่เป็นโพรแคริโอต ต่างจากโพรทิสตาที่เป็นยูแคริโอตแต่เป็นเซลล์เดียว และต่างจากพืชและสาหร่ายที่สามารถสร้างอาหารได้เอง แต่สัตว์นั้นเป็นเฮเทโรทรอพ กล่าวคือต้องรับอาหารจากแหล่งอื่นมาย่อยสลายภายใน สัตว์เกือบทั้งหมดหายใจด้วยออกซิเจน สัตว์ทั้งหมดเคลื่อนไหวได้เอง (สามารถขยับร่างกายได้โดยธรรมชาติ) อย่างน้อยในช่วงหนึ่งของวัฎจักรชีวิต แต่ในสัตว์บางชนิด ได้แก่ ฟองน้ำ ปะการัง หอยแมลงภู่ และเพรียง มักจะเกาะอยู่กับที่ในช่วงหลังของชีวิต บลาสตูลาเป็นระยะหนึ่งในช่วงการเกิดเอ็มบริโอที่เป็นเอกลักษณ์ของสัตว์ส่วนใหญ่ อันเป็นกระบวนการที่ทำให้เซลล์สามารถเปลี่ยนสภาพไปเป็นเนื้อเยื่อและอวัยวะต่าง ๆ ได้